stanford-oval/wikipedia huggingface dataset:
Antoine Rigaudeau

| Antoine Rigaudeau> Henkilötiedot |
| --- | --- |
Koko nimi:  Antoine Roger Rigaudeau
Syntynyt: 17. joulukuuta 1971 (ikä 52) Cholet, Ranska
Kansalaisuus:   Ranska
Koripalloilija
Lempinimi:  Le Roi
Pelipaikka:  Heittävä takamies
Pituus:  200 cm
Paino:  95 kg
Pelaajaura
Seurajoukkueet
1987–1995 1995–1997 1997–2003 2003 2003 2003–2005:   Cholet Basket  Pau-Orthez  Virtus Bologna  Dallas Mavericks  Golden State Warriors  Pamesa Valencia
Maajoukkueet
1990–2005:   Ranska
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Sydney 2000 | miehet |  |
| EM-kilpailut  | EM-kilpailut  | EM-kilpailut  |  |
|  Pronssia | Serbia ja Montenegro 2005 | miehet |  |
Antoine Roger Rigaudeau (s. 17. joulukuuta 1971 Cholet) on ranskalainen kilpauransa päättänyt koripalloilija.
Rigaudeau debytoi maajoukkueessa vuonna 1992. Hän pelasi 127 A-maaottelua ja oli mukana muun muassa voittamassa Ranskalle olympiahopeaa Sydneystä 2000 sekä EM-pronssia 2005.
Seuratasolla Rigaudeau teki NBA-debyyttinsä vuonna 2003 ja saavutti kotimaansa mestaruuden vuonna 1996 Élan Béarnais Pau-Orthezissa ja kaksi Italian mestaruutta ja kolme cup-voittoa Virtus Bolognan paidassa. Hän voitti myös Euroliigan kahdesti Bolognassa pelatessaan.
Hän lopetti uransa vuonna 2006.
Anthony Šerić

Anthony Šerić
| Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Maa:   Kroatia> Miesten jalkapallo. |
| --- | --- | --- | --- |
|  Pronssia | Ranska 1998 |  |  |
Anthony "Ante" Šerić (s. 15. tammikuuta 1979, Sydney, Australia) on australialaissyntyinen Kroatiaa edustava jalkapalloilija. Keskikentällä pelaava Šerić on vuodesta 2005 edustanut kreikkalaista Panathinaikosta.
Anthony Šerić syntyi kroaattiperheeseen Australian Sydneyssä. Hän sai stipendin Australian urheiluinstituuttiin. Šerić aloitti ammattilaisuransa Kroatiassa Hajduk Splitissä. Sitten hän muutti Italiaan Serie A:han, jossa pelasi Veronassa, Bresciassa, Parmassa ja Laziossa ennen siirtymistään Panathinaikosiin.
Šerić pelasi ensimmäisen maaottelunsa 29. toukokuuta 1998 Pulassa Slovakiaa vastaan. Hän valitsi Kroatian maajoukkueen vaikka olisi valittu Australiankin joukkueeseen .
Hän on ollut Kroatian joukkueessa 1998, 2002 ja 2006 MM-kisoissa, mutta ei ole pelannut niissä yhtään ottelua. Šerić on pelannut 14 maaottelua (tilanne 22. kesäkuuta 2006).
Seurat

1996-1999 Hajduk Split
1999-2002 Verona
2002-2003 Brescia
2003-2004 Parma
2004-2005 Lazio
2005- Panathinaikos
Anthoúpolin metroasema

| Anthoúpoli> Ανθούπολη |
| --- | --- |
 Metrojuna Anthoúpolin metroasemalla.
 Ateenan metro 
Perustiedot
Metrolinjat:   Linja 2
Sijainti:  38°1′1″N, 23°41′28″E
Paikkakunta:  Anthoúpoli, Peristéri, Länsi-Ateena, Attika, Kreikka
Avattu:  6.4.2013
Anthoúpoli (kreik. Ανθούπολη eli Σταθμός Ανθούπολη, Stathmós Anthoúpoli) on Ateenan metron asema Linjalla 2 (punainen). Se on linjan pohjoinen pääteasema ja sijaitsee Anthoúpolin kaupunginosassa Peristérin kaupungissa Ateenan metropolialueen länsiosassa.
Metroasema avattiin 6. huhtikuuta 2013. Seuraava asema kaakkoon on Peristéri.
Aiheesta muualla

Kuvia tai muita tiedostoja aiheesta Anthoúpolin metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Anna Gordy Gaye

Anna Ruby Gaye, o.s. Gordy, 12. joulukuuta 1922 Milledgeville, Georgia, Yhdysvallat – 31. tammikuuta 2014 Los Angeles, Kalifornia, Yhdysvallat) oli yhdysvaltalainen soulmusiikin lauluntekijä. Hän oli Motown Recordsin perustajan Berry Gordy nuoremman sisar.
Gaye syntyi Milledgevillessä Georgiassa, mutta muutti Detroitiin pian tämän jälkeen. Vuonna 1959 hän oli perustamassa nimeään kantanutta Anna Recordsia. Vuosina 1964–1977 hän oli naimisissa laulaja-lauluntekijä Marvin Gayen kanssa. Yhdessä he adoptoivat pojan nimeltä Marvin Pentz Gaye III. Gaye kirjoitti tai oli mukana kirjoittamassa miehelleen useita hittejä.[lähde? ]
Alcañiz

| Alcañiz |
| --- | --- |

 lippu:  vaakuna
 Alcañiz
 Koordinaatit: 41°3′4″N, 0°8′1″W 
Valtio:  Espanja
Itsehallintoalue:  Aragonia
Maakunta:  Teruel
Piirikunta (Comarca):  Bajo Aragón
Pinta-ala:  
 – Kokonaispinta-ala:  472,12 km²
Korkeus:  381 m
Väkiluku (1.1.2016):  16 043
 – Väestötiheys:  34 as./km²
 
 http://www.alcaniz.es/index.php 
Infobox OKVirheellinen NIMI-arvo: 
Alacañiz on kaupunki Aragonian itsehallintoalueella Espanjassa. Kaupungin asukasluku oli noin 16 000 vuoden 2016 alussa.
Alacañiz sijaitsee Guadalupejoen rannalla. Alfonso I valloitti vuonna 1119 kaupungin takaisin maureilta.
Castillo de los Calatravos on 1100-luvulta peräisin oleva linnoitus Pui Pinosin kukkulalla. Linnan romaanisen kappelin ja tornin seinämaalaukset, muraalit, ovat kiinnostavia. Linnan palatsissa toimii nykyään hotelli (parador). Santa María la Mayor on barokkityylinen katedraalin kokoinen entinen kollegiaattikirkko 1700-luvulta. Kaupungintalo on rakennettu 1500-luvun aragonialaiseen renessanssityyliin.
Kuvia

Kaupungintalo
Pörssitalo (Lonja) 1300-luvulta.
Santa María la Mayor
Castillo de los Calatravos
Parador de Alcañiz
Linnan keskiaikainen seinämaalaus
MotorLand Aragón
Aiheesta muualla

Kuvia tai muita tiedostoja aiheesta Alcañiz Wikimedia Commonsissa
Alkhema

| Alkhema |
| --- | --- |
 Alkhema, Ultronin "vaimo"
Luoja(t):  Roy & Dann Thomas, David Ross & Tim Dzon
Kustantamo:  Marvel
Ensiesiintyminen:  West Coast Avengers #90 (1993)
Henkilötiedot
Oikea nimi:  Alkhema
Status:  Aktiivinen
Ryhmäsidokset:  Ultron
Voimat:  Valtavat fyysiset voimat, tuhoutumattomuus
Alkhema on Marvel-kustantamon sarjakuvissa esiintyvä pahantahtoinen robotti. Hahmon ensiesiintyminen tapahtui Avengers West Coast -lehden numerossa 90 (1993). Alkheman loivat Roy & Dann Thomas, David Ross ja Tim Dzon.
Historia

Ultronin epäonnistuttua ensimmäisen robottiluomuksensa Jocastan kanssa, tämä hypnotisoi Henry Pymin ja adamantiumin keksijän, tohtori Myron McLainin luomaan itselleen täydellisen elämänkumppanin. Samalla Ultron kidnappasi Haukansilmän vaimon Matkijalinnun ja määräsi keksijöitä käyttämään naisen aivokäyriä uutta robottia luodessaan. Valmiin robotin Ultron nimesi Alkhemaksi. Vaikka Alkhema ei omannutkaan matkijalinnun muistia, hän säilytti osia tämän persoonallisuudesta, kuten omaperäisen huumorintajun joka suuresti ärsytti Ultronia. Alkhema erosi Ultronista myös siten, että toisin kuin "puolisonsa", Alkhema halusi tappaa ihmiset yksitellen valtavan massatuhon sijasta.
Alkhema ja Ultron iskivät ensimmäistä kertaa asevarastoon, jossa Länsirannikon Kostajat kuitenkin voittivat parivaljakon kiinnittämällä robotit magneettisesti rakettiin, joka ammuttiin maata kiertävälle radalle. Myöhemmin Ultron yritti muuttaa maapallon ilmastoa laukaisemalla sarjan tulivuoren purkauksia, mutta Alkhema varoitti Kostajia Ultronin aikeista. Nämä saivatkin Ultronin vangittua Alkheman avustuksella.
Ultronin epäonnistuttua tuhoamaan Kostajat jälleen kerran Alkhema keräsi Ultronin Ihmemieheltä, Hank Pymiltä, Purppuranoidalta, Viikatemieheltä ja Visionilta tallettamat aivokäyrät. Näiden avulla hän loi robottiarmeijan ja aiheutti kaaosta. Haukansilmän onnistui kuitenkin tuhota Alkhema ampumalla tähän vibranium-nuolen Thebassa, Egyptissä.
Voimat ja varusteet

Alkheman adamantiumista luotu keho kestää miltei minkälaisen fyysisen iskun tahansa vioittumatta. Alkhema kykenee ampumaan erilaisia energiaiskuja otsassaan sijaitsevan laitteen kautta. Hän kykenee siirtämään tajuntansa toisiin mekaanisiin laitteisiin, joten Alkhema kykenee käskemään mentaalisesti häntä palvelevia robotteja.
Aiheesta muualla

Marvunapp-sivuston osuus Alkhemasta (englanniksi)
Marvel-kustantamon kotisivujen osuus Alkhemasta (englanniksi)
Annette Funicello

Funicello vuonna 1975.
Annette Joanne Funicello (22. lokakuuta 1942 – 8. huhtikuuta 2013) oli yhdysvaltalainen laulaja ja näyttelijä. Hän syntyi Uticassa, New Yorkissa italialais-amerikkalaiseen perheeseen. Hän muutti perheineen eteläiseen Kaliforniaan ollessaan neljän vuoden ikäinen. Hän sai lapsena opetusta musiikissa ja tanssissa.
Disney ”löysi” Funicellon tämän ollessa 12-vuotias. Hänestä tuli The Mickey Mouse Clubin vakituinen esiintyjä, ja hänellä oli myös oma sarjansa Walt Disney Presents: Annette. Hänen sopimuksensa Disneyn kanssa jatkui muun muassa rooleilla sarjassa Zorro ja useammissa elokuvissa. Häneltä ilmestyi 1950–1960-lukujen vaihteessa lukuisia, enimmäkseen Shermanin veljesten kirjoittamia pophittejä, kuten ”Tall Paul”, ”Jo-Jo The Dog-Faced Boy”, ”Lonely Guitar”, ”My Heart Become of Age”, ”First Name Initial”, ”O Dio Mio”, ”Train of Love”, ”Pineapple Princess”, ”Talk To Me Baby” ja ”Dream Boy”.
Funicello pääsi tähdittämään Frankie Avalonin kanssa Beach Party -nimistä elokuvasarjaa, jonka osia olivat muiden muassa Rantahipat (Beach Party, 1963) ja Seksiä ja muskeleita (Muscle Beach Party, 1964). Hän esiintyi vielä vuonna 1987 elokuvassa Paluu laineille (Back to the Beach). Funicello oli vuosina 1965–1981 naimisissa ensimmäisen miehensä Jack Gilardin kanssa ja sai kolme lasta. Vuodesta 1986 hän eli uudessa avioliitossa Glen Holtin kanssa.
Vuonna 1992 Funicello kertoi sairastavansa MS-tautia. Häneltä ilmestyi vuonna 1994 omaelämäkerta A Dream Is a Wish Your Heart Makes: My Story. Hänellä on tähti Hollywood Walk of Famella.
Diskografia > Albumit

Annette (Walt Disney's Buena Vista Records)(BV-3301)(Mono)(1959)
Annette Sings Anka (Vista BV-3302) (Mono) (1960)
Hawaiiannette (Vista BV-3303) (Mono) (1960)
Italiannette (Vista BV-3304) (Mono) (1960)
Dance Annette (Vista BV-3305) (Mono) (1961)
The Story of My Teens (Vista BV-3312) (Mono) (1962)
Annette's Beach Party (Vista BV-3316) (Mono), STER-3316 (Stereo) (July 1963)
Muscle Beach Party (Vista BV-3314) (Mono), STER-3314 (Stereo) (April 1964)
Annette On Campus (Vista BV-3320) (Mono), STER-3320 (Stereo) (1964)
Annette At Bikini Beach (Vista BV-3324) (Mono), STER-3324 (Stereo) (September 1964)
Pajama Party (Vista BV-3325) (Mono), STER-3325 (Stereo) (November 1964)
Something Borrowed Something Blue (Vista BV-3328) (Mono), STER-3328 (Stereo) (1964)
Annette Sings Golden Surfin' Hits (Vista BV-3327) (Mono), STER-3327 (Stereo) (July 1965)
Annette Funicello (Vista BV-4037) (1972)
Annette Funicello Country Album (Starview 4001) (1984)
Best of Annette (Rhino RNDF-206) (1984) (myös kuvitetulla levyllä Rhino RNLP-702)
Annette: A Musical Reunion with America's Girl-Next-Door (Buena Vista 60010)(1993)
A Dream Is a Wish Your Heart Makes – (Time/Warner 520564) (April 16, 1995)
The Best of Annette (Buena Vista)(August 14, 1991)
Aiheesta muualla

Annette Funicello Internet Movie Databasessa. (englanniksi)
Anna Gomis

| Mitalit> Maa:   Ranska.Naispaini. Olympialaiset  | Mitalit> Maa:   Ranska.Naispaini. Olympialaiset  | Mitalit> Maa:   Ranska.Naispaini. Olympialaiset  | Maa:   Ranska> Naispaini. |
| --- | --- | --- | --- |
|  Pronssia | Ateena 2004 | 55 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Stavern 1993 | 50 kg |  |
|  Kultaa | Sofia 1996 | 53 kg |  |
|  Kultaa | Clermond-Ferrand 1997 | 56 kg |  |
|  Kultaa | Boden, Hildursborg 1999 | 56 kg |  |
|  Hopeaa | Sofia 1994 | 50 kg |  |
|  Hopeaa | Poznań 1998 | 56 kg |  |
|  Pronssia | Moskova 1995 | 57 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Oslo 1996 | 53 kg |  |
|  Kultaa | Varsova 1997 | 56 kg |  |
|  Kultaa | Bratislava 1998 | 56 kg |  |
|  Kultaa | Götzis 1999 | 56 kg |  |
|  Hopeaa | Varna 2005 | 55 kg |  |
|  Pronssia | Ivanovo 1993 | 50 kg |  |
|  Pronssia | Budapest 2000 | 56 kg |  |
|  Pronssia | Moskova 2006 | 55 kg |  |
|  Pronssia | Sofia 2007 | 55 kg |  |
Anna Gomis (s. 6. lokakuuta 1973 Tourcoing) on ranskalainen naispainija, olympiamitalisti ja maailman- sekä Euroopan mestari.
Gomis voitti olympiapronssia Ateenan kesäolympialaisista 2004 painoluokassa 55 kg. Gomis'n huippuvuodet sijoittuvat 1990-luvulle, jolloin hän voitti muun muassa neljä Euroopan mestaruutta peräkkäin vuosina 1996–1999 ja seitsemän MM-mitalia. Viimeisin Gomís´n arvokisamitali on pronssi Sofian EM-kilpailuista vuodelta 2007. Painin maailmancupissa Gomis on ollut parhaimmillaan kolmas vuonna 2005.
Vuonna 2009 Gomis nimettiin FILA:n kunniagalleriaan.
Antonio Dorado Soto

Antonio Dorado Soto
Antonio Dorado Soto (18. kesäkuuta 1931 Urda – 17. maaliskuuta 2015) oli espanjalainen roomalaiskatolinen piispa. Hänet vihittiin papiksi 1. huhtikuuta 1956 ja nimitettiin Guadixin hiippakunnan piispaksi 31. maaliskuuta 1970. Piispaksi vihkiminen seurasi 10. toukokuuta. Pääkonsekraattorina toimi Luigi Dadaglio, jota avustivat Vicente Enrique y Tarancón ja Gabino Díaz Merchán.
Dorado Soto sai 1. syyskuuta 1973 nimityksen Cádiz y Ceutan ja 26. maaliskuuta 1993 Málagan piispaksi. Hän jäi eläkkeelle 10. lokakuuta 2008.
Antoine Pinay

| Antoine Pinay |
| --- | --- |

Ranskan pääministeri
 8. maaliskuuta 1952–8. tammikuuta 1953  
Presidentti:  Vincent Auriol
Edeltäjä:  Edgar Faure
Seuraaja:  René Mayer
Henkilötiedot
Syntynyt: 30. joulukuuta 1891 Saint-Symphorien-sur-Coise, Ranska
Kuollut: 13. joulukuuta 1994 (102 vuotta) Saint-Chamond, Ranska
Tiedot
Puolue:  Demokraattinen liitto
 Nimikirjoitus
Antoine Pinay (30. joulukuuta 1891 Saint-Symphorien-sur-Coise – 13. joulukuuta 1994 Saint-Chamond) oli ranskalainen konservatiivipoliitikko. Hän toimi maansa pääministerinä maaliskuusta joulukuuhun vuonna 1952.
Pinay toimi Saint-Chamondin pormestarina 1929–1977 ja tuli valituksi Ranskan kansalliskokoukseen vuonna 1936. Vaikka hän oli tukenut Philippe Pétainia, häntä ei pidetty natsien tukijana ja hänet valittiin parlamenttiin myös toisen maailmansodan jälkeen. Hän toimi useissa ministerin tehtävissä vuosien 1948 ja 1956 välillä. 
Pinay tuki Charles de Gaullen valtaan paluuta 1958 ja toimi Ranskan talousministerinä vuoteen 1960 asti. Hän loi "uuden frangin" tipauttamalla kaksi nollaa pois vanhoista rahamääristä.
Hänen oikea käsivartensa oli halvaantunut ensimmäisessä maailmansodassa saatujen vammojen seurauksena. Hän sai Ranskan korkeimman mitalin urheudestaan.
Pari viikkoa ennen 103-vuotispäiväänsä vuonna 1994 kuollut Pinay on Ranskan kaikkien aikojen pitkäikäisin pääministeri.
Ann-Christin Nykvist

| Ann-Christin Nykvist> Ruotsin maatalousministeri |
| --- | --- |
 Göran Perssonin hallitus 2002–2006  
Henkilötiedot
Syntynyt: 1948 (ikä 75–76)
Kansalaisuus:  ruotsalainen
Tiedot
Puolue:  Sosiaalidemokraatit
Ann-Christin Nykvist (s. 1948) on ruotsalainen sosiaalidemokraattinen poliitikko. Hän toimi Ruotsin maatalousministerinä vuosina 2002–2006.
Aiheesta muualla

Ann-Christin Nykvist Ruotsin valtiopäivien verkkosivuilla (ruotsiksi)
Antonio Federico Gatti

Antonio Federico Gatti (23. maaliskuuta 1930 – 9. heinäkuuta 1998) oli argentiinalainen roomalaiskatolinen piispa. Hänet vihittiin papiksi 14. joulukuuta 1956 ja nimitettiin San Juston hiippakunnan vihkipiispaksi sekä Gadiaufalan titulaaripiispaksi 1. heinäkuuta 1996. Piispaksi vihkiminen seurasi 15. elokuuta. Pääkonsekraattorina toimi Jorge Arturo Meinvielle, jota avustivat Estanislao Esteban Karlic ja José María Montes.
Antonio Esposito

| Mitalit> Maa:  Italia.Miesten judo.EM-kilpailut  | Mitalit> Maa:  Italia.Miesten judo.EM-kilpailut  | Mitalit> Maa:  Italia.Miesten judo.EM-kilpailut  | Maa:  Italia> Miesten judo. |
| --- | --- | --- | --- |
|  Pronssia | Tel Aviv 2018 | 81 kg |  |
Antonio Esposito (s. 18. marraskuuta 1994) on italialainen judon EM-mitalisti.
Esposito voitti 73 kg:n painoluokassa alle 20-vuotiaiden maailmanmestaruuden  2013 ja alle 23-vuotiaiden Euroopan-mestaruuden 2014. Hän sai alle 23-vuotiaiden EM-kilpailuissa hopeaa 73-kiloisissa 2015 ja 2016. Hän saavutti Tel Avivin EM-kilpailuissa 2018 pronssia 81 kg:n sarjassa. Minskin Euroopan kisoissa 2019 ja Zagrebin EM-kilpailuissa 2024 hän sijoittui samassa painoluokassa viidenneksi.
Esposito on saavuttanut IJF World Tourin kilpailuissa yhden turnausvoiton sekä sijoittunut neljä kertaa kolmanneksi. Hän on voittanut aikuisten sarjassa kaksi Italian-mestaruutta.
Antiokheia

Antiokheia (usein vakiintuneesti Antiokia, m.kreik. Ἀντιόχεια, lat. Antiocheia tai Antiochia) voi viitata seuraaviin antiikin aikaisiin, hellenistisiin kaupunkeihin:
Antiokia eli Antiokheia, kaupunki Orontes-joen varrella Syyriassa, tunnetuin kaupungeista
Antiokia eli Antiokheia, kaupunki Pisidiassa
Antiokheia, kaupunki Maiandros-joen varrella Kaariassa
Antiokheia, kaupunki Kragos-vuorella Kilikiassa
Antiokheia, kaupunki Pyramos-joen varrella Kilikiassa
Antiokheia, kaupunki Tauros-vuorella Kilikiassa
Antiokheia, kaupunki Margianassa
Antiokheia Arabis eli Antoninopolis eli Tella eli Konstantia eli Maksimianopolis, kaupunki Mesopotamiassa
Edessa eli Antiokheia Kallirrhoen luona, kaupunki Mesopotamiassa
Gadara eli Antiokheia Semiramis, kaupunki Palestiinassa
Hippos eli Hippoksen Antiokheia (Antiokheia tū Hippū), kaupunki Palestiinassa
Nisibis eli Antiokheia Mygdonia, kaupunki Mesopotamiassa
Leppälintu

| Leppälintu |
| --- | --- |
 Leppälintukoiras.
Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Leppälinnut Phoenicurus
Laji::  phoenicurus
Kaksiosainen nimi
 Phoenicurus phoenicurus  (Linnaeus, 1758) 

Alalajit
 P. p. algeriensis  P. p. phoenicurus  P. p. samamisicus 
Katso myös
   Leppälintu Wikispeciesissä   Leppälintu Commonsissa 
Infobox OKNimi-testi OKIUCN-testi OK: 
Leppälintu (Phoenicurus phoenicurus) on sieppoihin kuuluva lintulaji.
Nimi

Linnun nimi tulee sanan leppä vanhasta merkityksestä, joka tarkoittaa verta ja viittaa linnun punaruskeaan väritykseen. Tieteellinen nimi Phoenicurus phoenicurus on kreikkaa ja sisältää kreikan sanat phoinix (punainen, karmiininpunainen) ja oura (pyrstö), joten nimi tarkoittaa "punapyrstöinen". Vanhojen sanakirjojen käyttämiä muita nimiä ovat leppälindu (Schroderus 1637), punahändä (Ganander 1787), leppäkerttu, leppäterttu, kuolemalintu, kalmalintu, punatakkinen, vilulintu (Lönnrot 1861).
Koko ja ulkonäkö

Äänitetty Etelä-Suomessa.
Äänitiedostojen kuunteluohjeet
Pituus 14 cm, paino 14–19 g, siipien kärkiväli 21–24 cm. Koiraan rinta ja pyrstö ovat oranssinpunaiset ja pää harmaa. Sillä on myös mustaa kaulassa ja kasvoissa.
Otsa on vaalea ja kurkku musta. Naaras ja nuori lintu ovat ruskeita ja niiden pyrstö on oranssinpunainen. Vanhoilla leppälinnuilla on sulkasato heinä–elokuussa, jonka jälkeen iän ja sukupuolen määritys maastossa on vaikeaa.
Koiras laulaa aktiivisesti toukokuussa, usein puun latvassa. Laulaa usein myös yöllä. Laulu on kirkas säe, jota seuraa lyhyt matkintoja käsittävä liverrys. Laulun alkuosaa voisi kirjaimin kuvata ”hiitryitryitryi”. Varoitusääni on pajulintumainen ”hyit”.
Vanhin suomalainen rengastettu leppälintu on ollut 6 vuotta, 11 kuukautta ja 7 päivää vanha. Vanhin eurooppalainen on ollut tanskalainen 10 vuoden ja 3 kuukauden ikäinen yksilö.
Levinneisyys

Laji pesii koko Suomessa ja talvikaudeksi laji muuttaa Pohjois-Afrikkaan. Leppälintu pesii lähes koko Euroopassa, Pohjois- ja Länsi-Afrikassa sekä Aasiassa Baikal-järvelle ja Iraniin saakka. Euroopassa pesii 2–3 miljoonaa paria, Suomessa 500 000 – 700 000 paria.
Elinympäristö

Metsät, pihat ja puistot ovat leppälinnun normaaleja elinympäristöjä. Mäntykankaat ja kalliomänniköt ovat lajin erityisessä suosiossa.
Lisääntyminen

Leppälintu on kolopesijä. Se voi pesiä myös isoreikäiseen pönttöön (lentoaukko 7 cm). Leppälintu suosii erityisesti vanhoja ja rapistuneita pönttöjä ja karttaa uusia. Naaras munii 6–7 sinistä munaa ja hautoo niitä noin kaksi viikkoa. Poikaset lähtevät pesästä kaksiviikkoisina. Osa kannasta pesii kahdesti kesässä.
Leppälintu on käen pääisäntälaji Suomessa. Käki munii leppälinnun pesään leppälinnun munia suuremman munan, jota osa leppälinnuista sitten hautoo kuin omaansa. Osa leppälinnuista kuitenkin tunnistaa käen munan eikä haudo sitä. Esimerkiksi pajulinnut reagoivat herkästi käenmunaan ja hylkäävät lähes poikkeuksetta pesän käen vierailun jälkeen. Tästä on päätelty, että aiemmin pajulinnut ovat saattaneet olla käelle merkittävä isäntälaji. Mikäli näin on ollut, tulevaisuudessa myös leppälintu oppinee tunnistamaan käenmunan ja käen on haettava itselleen uusia loisintakohteita.
Ravinto

Leppälintu käyttää ravintonaan hyönteisiä ja hämähäkkejä, erityisesti perhosia ja kovakuoriaisia ja niiden toukkia. Syksymmällä se syö myös marjoja.
Aiheesta muualla

LuontoPortti: Leppälintu (Phoenicurus phoenicurus)
ITIS: Phoenicurus phoenicurus (englanniksi)
Phoenicurus phoenicurus phoenicurus
Pöntössä pesivä leppälintukoiras Saksassa.
Leppälintunaaras tolpan nokassa.
Anna Goodman

Anna Goodman (s. 23. tammikuuta 1986 Montréal) on kanadalainen alppihiihtäjä. Hän kilpailee tekniikkalajeissa, enimmäkseen pujottelussa.
Alppihiihdon maailmancupissa Goodman laski ensimmäisen kerran Söldenin suurpujottelussa 23. lokakuuta 2004. Maailmancupin pisteille hän pääsi ensimmäisen kerran joulukuussa 2007 oltuaan Lienzin pujottelussa 29:s. Parhaimmillaan Goodman on sijoittunut pujottelussa yhdeksänneksi Åressa joulukuussa 2009.
Santa Caterinan MM-kisoissa 2005 Goodman oli alppiyhdistetyssä kuudestoista ja pujottelussa 22:s. Val d'Isèren MM-kisoissa 2007 hän oli pujottelussa kahdestoista ja Garmisch-Partenkirchenin MM-kisoissa 2011 21:s. Vancouverin olympialaisissa 2010 Goodman sijoittui pujottelussa 19:nneksi.
Aiheesta muualla

Anna Goodmanin blogi
Antiokhos III Suuri

Antiokhos III
Antiokhos III Megas (noin 241 eaa. – 187 eaa.) oli seleukidien valtakunnan kuningas vuosina 223–187 eaa. Hänen lisänimensä megas ("suuri") johtuu väärinkäsityksestä. Persian kuninkaan arvonimiin kuului megas basileus eli suurkuningas.
Antiokhos III sai 18-vuotiaana perinnöksi sekavassa tilassa olevan valtion. Idän provinssit olivat jo irrottautuneet Persiasta, ja pian Antiokhoksen valtaannousun jälkeen Media ja Persis kapinoivat kuvernöörejään vastaan. Sisäpoliittisten ongelmien ohella Antiokhos taisteli Baktriaa, Intiaa ja roomalaisia vastaan.
Antiokhoksen armeija hävisi taistelun roomalaisia vastaan vuonna 190 eaa. Rauhassa Antiokhoksen täytyi luovuttaa roomalaisille Vähä-Aasia melkein kokonaan, lähes koko laivastonsa ja kaikki sotanorsunsa, maksaa 15 000 talenttia sekä sitoutua olemaan ahdistelematta läntisiä naapureitaan. Rauha Rooman kanssa oli Antiokhokselle nöyryyttävä, ja hän menetti kansalaistensa kunnioituksen. Valtakuntaa alkoivat ravistella kapinat ja talousvaikeudet. Antiokhos surmattiin Persianlahden rannikolla, kun hän oli kukistamassa alueella puhjennutta kapinaa ja ryöstämässä samalla Baalin temppeliä.
| 0 | 1 | 2 |
| --- | --- | --- |
| Edeltäjä: Seleukos III | Persian kuningas Seleukidien hallitsijasuku | Seuraaja: Seleukos IV |